CDMA-tehnoloogiat kasutavad peaaegu kõik Ameerika Ühendriikide operaatorid, GSM on laialt kasutusel Euroopas. Võrrelduna GSM-iga saab CDMA-võrgus samas piirkonnas hoida töös korraga rohkem telefone ja ka sagedusi kasutatakse CDMA-s säästlikumalt. Kuna nii CDMA kui ka GSM töötavad Ameerika Ühendriikides 1900 MHz sagedusel, siis ei ole neil  olulist levierinevust. Huvitav on märkida, et samade näitajatega GSM-telefoni aku töötab ligi kolmandiku kauem kui CDMA-telefonil. CDMA-võrk hoiab telefonide kella täpsena, GSM võrk sellist teenust ei paku ega võimalda panna telefoninumbreid ka nn musta nimekirja, millega saab osa kõnesid lihtsalt ignoreerida. Kahjuks ei saa CDMA-telefonilt saata lühisõnumeid, neid saab ainult vastu võtta. Mis puudutab kõne turvalisust, siis CDMA-võrgus infot harilikult ei krüptita - GSM-võrgus on krüptimine standardiks.  Samuti ei saa CDMA-võrgud olla roaming'us GSM-telefoniga. [9]